**VZOREC POGODBE**

NAROČNIK: Občina Kidričevo, Kopališka ul. 14, 2325 Kidričevo, ki jo zastopa župan Anton LESKOVAR, ID za DDV:SI93796471, matična številka: 5883709 (v nadaljevanju: naročnik)

in

IZVAJALEC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,ki ga zastopa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

davčna številka: \_\_\_\_\_\_\_\_\_\_\_\_\_\_\_\_\_matična številka: \_\_\_\_\_\_\_\_\_\_\_\_\_\_\_\_\_,

TRR:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(v nadaljevanju: izvajalec)

skleneta

#### POGODBO št. 430-6/2020-\_\_\_

IZDELAVA PROJEKTNE DOKUMENTACIJE FRAMSKI POTOK-KAMENIŠNICA

UREDITEV NOVE TRASE RAZBREMENILNIKA

1. **člen**

Na podlagi izvedenega postopka javnega naročila objavljenega na Portalu javnih naročil pod številko: \_\_\_\_\_\_\_\_\_\_\_\_\_\_\_\_\_\_z dne\_\_\_\_\_\_\_\_\_\_, in ponudbe izvajalca št. \_\_\_\_\_\_\_\_\_ z dne \_\_\_\_\_\_\_\_\_\_\_\_, se stranke s sklenitvijo te pogodbe, dogovorijo o medsebojnih pravicah, obveznostih in dolžnostih glede izvajanja predmeta javnega naročila.

1. **člen**

Predmet pogodbe je izdelava projektne dokumentacije, katerega vrednost znaša:

vrednost brez DDV \_\_\_\_\_\_\_\_\_\_\_\_\_\_\_ EUR

popust \_\_\_\_ % \_\_\_\_\_\_\_\_\_\_\_\_\_\_\_ EUR

vrednost s popustom \_\_\_\_\_\_\_\_\_\_\_\_\_\_\_ EUR

DDV 22 % \_\_\_\_\_\_\_\_\_\_\_\_\_\_\_ EUR

SKUPAJ z DDV \_\_\_\_\_\_\_\_\_\_\_\_\_\_\_ EUR

(z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurov in 00/100)

1. ***člen***

Pogodbena cena je fiksna in obsega vse stroške, potrebne za izvedbo predmeta pogodbe, tako da naročnik v nobenem primeru ni zavezan k plačilu kakršnegakoli drugega zneska.

Opravljena dela bo izvajalec obračunal po izročitvi vsakega posameznega predmeta pogodbe naročniku.

Pogodbena cena se izplača 30. dan po uradnem prejemu elektronskega računa na TRR izvajalca št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da naročnik ne plača računa v pogodbenem roku, si izvajalec pridržuje pravico zaračunati zakonite zamudne obresti.

***4. člen***

Izvajalec bo pogodbena dela izvedel v roku 180 dni od uvedbe v posel. Pogodbeni rok za izvedbo predmeta pogodbe se lahko podaljša v primeru, če v tem času ne bo izdan Sklep o PP PVO, o čemer pogodbene stranke sklenejo aneks.

V primeru prekoračenja pogodbenega roka ima naročnik pravico zaračunati izvajalcu pogodbeno kazen za vsak dan zamude za izvedbo predmeta pogodbe 2. člena v višini 0,5 % pogodbene vrednosti dnevno. Višina pogodbene kazni ne sme presegati 10 % pogodbenega zneska.

***5. člen***

Obveznosti izvajalca:

* kot garancijo za dobro izvedbo pogodbenih del bo izvajalec naročniku, najkasneje v roku 10 dni od sklenitve pogodbe, dostavil bianco menice brez protesta z menično izjavo, plačljivo na prvi poziv, v višini 10% vrednosti pogodbenih del z veljavnostjo do \_\_\_\_\_\_\_\_\_\_ .
* prevzeta dela izvršiti strokovno pravilno po vseh sodobnih izsledkih znanosti in stroke, vestno in kvalitetno, v skladu z vsemi veljavnimi predpisi,
* sodelovati z naročnikom in nuditi strokovno pomoč pri kakršnihkoli vprašanjih vezanih na predmet pogodbe,
* med izvajanjem predmeta pogodbe na svoje stroške in v roku, sporazumno določenem med pogodbenima strankama, izvršiti dopolnitve in spremembe projektne dokumentacije, če se ugotovi, da je glede na predmet in obseg pogodbe pomanjkljiva ali ima napake,
* v času izdelave projektne dokumentacije upoštevati upravičene pripombe naročnika ter jih tudi odpraviti, če projektne rešitve ne bodo usklajene s projektno nalogo, razpisno dokumentacijo, projektnimi pogoji, soglasji, predpisi in standardi, pa tudi če projektne rešitve ne bodo predvidevale funkcionalnih in kvalitetnih rešitev, ki veljajo za tovrstne objekte, kar ne sme vplivati na končni pogodbeni rok.
* naročnika sproti obveščati o vsem, kar bi lahko vplivalo na izvršitev prevzetih obveznosti.

V primeru podaljšanja pogodbenega roka je izvajalec dolžan, pred iztekom veljavnosti obstoječega finančnega zavarovanja, predložiti novo oz. podaljšano finančno zavarovanje za dobro izvedbo del.

Naročnik bo vnovčil finančno zavarovanje iz prve alineje prvega odstavka tega člena, če izvajalec pogodbenih del ne bi izvedel v kvaliteti, količini in v roku, določenem s to pogodbo ali če ne bi v skladu s prejšnjim odstavkom podaljšal finančnega zavarovanja.

Projektna dokumentacija, ki jo izdela izvajalec, je last naročnika in jo izvajalec preda lahko tretji osebi samo s soglasjem naročnika. Materialne avtorske pravice pripadajo naročniku moralne avtorske pravice ostanejo izvajalcu. Izvajalec je dolžan hraniti izvod kompletnega izvoda v svojem arhivu.

***6. člen***

Obveznosti naročnika:

* izpolnjevati finančne obveznosti,
* dostaviti izvajalcu dokumentacijo, ki se nanaša na predmet te pogodbe,
* sodelovati z izvajalcem s ciljem, da se prevzete storitve izvršijo pravočasno in kvalitetno.

***7. člen***

Izvajalec bo dela izvajal brez podizvajalcev.

ali

(izvajalec bo dela izvajal s sledečimi podizvajalci:

|  |  |  |
| --- | --- | --- |
| Podizvajalec  (naziv, polni naslov, matična številka, davčna številka in transakcijski račun) | Obseg in vrsta del | Predmet, količina, vrednost, kraj in rok izvedbe del |
|  |  |  |
|  |  |  |
|  |  |  |

Glavni izvajalec mora med izvajanjem javnega naročila storitve naročnika obvestiti o morebitnih spremembah informacij, ki se nanašajo na priglašene podizvajalce in poslati informacije o novih podizvajalcih, ki jih namerava naknadno vključiti v izvajanje takšnih storitev, in sicer najkasneje v

petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi podatke in dokumente iz 2 odstavka 94. člena ZJN-3.)

***8. člen***

Ko bo izvajalec zaključil izdelavo posamezne faze projektne dokumentacije, ki je predmet te pogodbe, bo skupaj s pooblaščenim predstavnikom naročnika naredil zapisnik o predaji in prevzemu projektne dokumentacije. Naročnik bo v roku 14 dni preko svojih pooblaščencev pregledal projektno dokumentacijo in ugotovil, da je le ta izdelana v skladu z zahtevami javnega naročila ali pa obvestil izvajalca, da mora dokumentacijo dopolniti z manjkajočimi projekti in listinami. Izvajalec ima nato 8 dni časa, da projektno dokumentacijo dopolni. V primeru, da je projektna dokumentacija kompletna, naročnik potrdi zapisnik o predaji in prevzemu dokumentacije.

Izvajalec s podpisom zapisnika o predaji in prevzemu dokumentacije zagotavlja, da je izdelana projektna dokumentacija popolna ter v skladu z veljavno zakonodajo, tehničnimi predpisi, standardi in normami, na podlagi katere izvajalec gradbenih, obrtniških in inštalacijskih del ne bo mogel zahtevati plačilo dodatnih del zaradi nepopolne in pomanjkljive projektne dokumentacije. V nasprotnem primeru je izvajalec dolžan naročniku povrniti vso škodo, ki jo je povzročil naročniku. Če izvajalec škode ne poravna, je naročnik upravičen za plačilo unovčiti zavarovanje za dobro izvedbo del ali uveljavljati odgovornost projektanta v skladu z določili zakonodajo, ki ureja predmetno obligacijsko razmerje.

***9. člen***

S strani naročnika Občine Kidričevo je pooblaščen skrbnik te pogodbe Herbert Glavič¸.

S strani izvajalca je pooblaščena oseba po tej pogodbi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Odgovorni vodja projekta je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Izvajalec ne sme zamenjati navedenih oseb brez predhodnega soglasja naročnika.

***10. člen***

Vsaka pogodbena stranka lahko predlaga spremembe in dopolnitve k tej pogodbi, ki so veljavne le če so sklenjene v pisni obliki kot aneks k tej pogodbi. Spremembe enotnih cen, obsega del, pogodbenega zneska, terminskega plana in pogodbenega roka se zaradi spremenjenih okoliščin sme spremeniti samo v pogodbenem roku in začnejo veljati po sklenitvi aneksa.

***11. člen***

Za medsebojna razmerja pogodbenih strank, ki niso izrecno dogovorjena s to pogodbo, se uporabljajo

določila Obligacijskega zakonika.

***12. člen***

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa ali

organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

Izvajalec s podpisom te pogodbe jamči, da ni zadržkov za sklenitev posla po 35. členu ZIntPK.

***13.* *člen***

Morebitne spore, ki bi nastali z izvajanjem te pogodbe, bosta stranki reševali sporazumno. V nasprotnem primeru bo spore reševalo stvarno in krajevno pristojno sodišče po sedežu naročnika.

***14. člen***

Pogodba je sestavljena in podpisana v 4 (štirih) enakih izvodih, od katerih prejme vsaka od pogodbenih strank po 2 (dva) izvoda.

V \_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_ V Kidričevem, dne\_\_\_\_\_\_\_\_\_\_\_\_\_\_\_\_

IZVAJALEC: NAROČNIK:

OBČINA KIDRIČEVO

župan Anton LESKOVAR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Op.:** pogodbo je potrebno vsako stran parafirati, na koncu žigosati in podpisati in priložiti ponudbeni dokumentaciji.